- Blog
- Bitcoin očakáva dôležitú aktualizáciu – týždenný prehľad trhu

# Bitcoin očakáva dôležitú aktualizáciu – týždenný prehľad trhu

Published: 17. 06. 2021 · Author: Daniel Mitrovsky

V tomto týždni presiahla celková trhová kapitalizácia 1,37 bilióna EUR. Nárast trhovej kapitalizácie v 7-dňovom horizonte predstavuje 3,8 %. Samotný Bitcoin v priebehu týždňa vzrástol o 5,25 % na úroveň približne 33 000 EUR. Dominancia Bitcoinu tento týždeň opäť posilnila a aktuálne sa pohybuje okolo úrovne 45,2 %.

Zdroj: Coinmarketcap

### Bitcoin očakáva najvýznamnejšiu aktualizáciu za posledné roky

Bitcoin sa konečne dočkal. Prvý upgrade siete Bitcoin po štyroch rokoch schválili začiatkom tohto týždňa ťažiari po celom svete. Ide o aktualizáciu Taproot, ktorá by mala byť implementovaná do siete po vyťažení bloku 709 632 – teda približne 14. novembra.

Taproot je najočakávanejším upgradeom Bitcoinu od aktualizácie SegWit ešte z roku 2017. Zatiaľ čo hlavným zameraním SegWitu bolo zvýšenie škálovania Bitcoinového protokolu, Taproot so sebou prinesie novú podpisovú schému známu ako Schnorrove podpisy. Nová podpisová schéma nahradí súčasný algoritmus digitálneho podpisu eliptickej krivky (ECDSA).

Aktualizácia Taproot by mala zabezpečiť zvýšenie súkromia a efektívnosti transakcií. Okrem toho, Taproot by mal prispieť k zníženiu transakčných poplatkov a k zvýšeniu bezpečnosti v sieti.

Momentálne čaká Bitcoin päťmesačné čakanie, počas ktorého majú ťažiari a všetky uzly siete čas na aktualizáciu softvéru Bitcoin Core na novú verziu 0.21.1, ktorej súčasťou je aktivačná logika aktualizácie Taproot. Zdroj

### Tesla prehodnocuje opätovnú akceptáciu Bitcoinu

Generálny riaditeľ spoločnosti Tesla Elon Musk v nedeľu prostredníctvom sociálnej siete Twitter oznámil, že Tesla uvažuje o opätovnej akceptácií Bitcoinu ako spôsobu platby za produkty spoločnosti Tesla.

Elon Musk ďalej uviedol, že ak sa potvrdí, že ťažiari využívajú pri ťažbe Bitcoinu viac ako 50 % čistej energie s potenciálom toto číslo v budúcom období zvyšovať, Tesla pristúpi k obnoveniu akceptácie Bitcoinu.

Musk týmto príspevkom reagoval na vyjadrenia výkonnej riaditeľky juhoafrického investičného fondu Sygnia, ktorá uviedla, že Muskove tweety o Bitcoine sú obyčajnou manipuláciou trhu a mohli by byť vyšetrované americkou Komisiou pre cenné papiere a burzy.

Spoločnosť Tesla ešte v polovici mája pozastavila akceptáciu Bitcoinu ako spôsobu platby kvôli obavám z ekologických dopadov ťažby Bitcoinu. Zdroj

### Druhá najstaršia americká banka sa zameriava na kryptomeny

Americká banka US Bank State Street, ktorá je druhou najstaršou americkou bankou, plánuje založiť „digitálnu skupinu“, ktorá bude zameraná na skúmanie potenciálu kryptomien. Toto vyhlásenie bolo zverejnené len pár dní po tom, čo banka oficiálne vyhlásila, že čoskoro plánuje sprístupniť obchodovanie kryptomien prostredníctvom svojej obchodnej platformy.

Banka tak reaguje na zvýšený záujem a dopyt jej klientov po kryptomenách, ktorý sa zvýšil za posledných pár mesiacov o viac než 300 %.

Hovorkyňa bankovej divízie Nadine Chakar ďalej uviedla, že vytvorenie tejto skupiny bude výsledkom spolupráce medzi bankou, akademickými organizáciami a miestnymi regulačnými orgánmi.

Viacero bánk zo zámoria v posledných mesiacoch zmenilo svoj postoj voči kryptomenám. Banky ako JP Morgan, Goldman Sachs či Morgan Stanley sa už zapojili alebo sa plánujú zapojiť do priestoru digitálnych aktív v najbližšom období. Zdroj

### Microstrategy zvyšuje ponuku svojich akcií

V minulo týždňovom prehľade na trhu kryptomien sme vás informovali o tom, že spoločnosť Microstrategy plánuje nakupovať Bitcoiny na dlh – prostredníctvom cudzích zdrojov. Spoločnosť v pondelok definitívne ukončila proces predaja takzvaných „secured notes“ v hodnote 500 miliónov USD (410 miliónov EUR), ktoré investuje do nákupu Bitcoinov.

To však nie je všetko. Okrem toho, spoločnosť Microstrategy v pondelok informovala americkú Komisiu pre cenné papiere a burzy (SEC), že v najbližšom období plánuje pristúpiť k predaju bežných akcií triedy A v hodnote 1 miliardy USD (820 miliónov EUR), pričom výťažok z predaja týchto akcií je možné použiť na všeobecné podnikové účely, pod ktoré patrí aj akvizícia Bitcoinu.

Spoločnosť v súčasnosti vlastní viac než 92 000 BTC, ku ktorým sa pravdepodobne čoskoro pridá ďalší nákup Bitcoinov v hodnote 500 miliónov USD (410 miliónov EUR). Zdroj

### Solana expanduje

Solana Labs, vývojárska spoločnosť kryptomeny Solana v stredu oznámila, že prostredníctvom privátneho predaja tokenov získala na rozvoj dodatočných 314 miliónov USD (263 miliónov EUR) – čo predstavuje jeden z najväčších privátnych predajov tohto roka.

Získané finančné zdroje budú použité na zavedenie existujúcich a budúcich decentralizovaných aplikácií na sieť Solana. Taktiež, časť prostriedkov bude použitých na vytvorenie obchodného oddelenia a oddelenia risk-manažmentu.

Solana sa dostala do pozornosti investorov začiatkom tohto roka po tom, čo na jej platforme začali vznikať desiatky decentralizovaných finančných projektov. Medzi najpopulárnejšie projekty na blockchaine Solana patria napríklad decentralizovaná burza Serum či NFT aplikácia Metaplex. Zdroj

### David Guetta predáva svoju vilu za kryptomeny

Renomovaný francúzsky DJ David Guetta sa rozhodol predať svoj luxusný apartmán sídliaci na pláži v Miami za kryptomeny.

Apartmán s rozlohou 2528 metrov štvorcových sídliaci na 37. poschodí luxusného komplexu Setai Residences je na predaj za 14 miliónov USD (11,7 miliónov EUR), respektíve 380 Bitcoinov.

Toto však nie je prvý počin Davida Guettu v oblasti kryptomien. Začiatkom septembra 2020 svetoznámy DJ podpísal partnerstvo z decentralizovanou platformou Sensorium Galaxy, ktorá sa zameriava na rozvoj virtuálnej reality. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Ethereum - najväčší svetový počítač

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Ether…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand